ΠΑΡΑΡΤΗΜΑ Ι

ΑΝΑΛΥΣΗ ΣΤΟΙΧΕΙΩΝ ΕΓΓΕΓΡΑΜΜΕΝΗΣ[[1]](#footnote-2) ΑΝΕΡΓΙΑΣ ΚΑΙ ΣΤΟΙΧΕΙΩΝ ΑΠΟ ΑΛΛΕΣ ΠΗΓΕΣ

1. *Σύγκριση μεταξύ Ιουνίου 2013 και 2014 (ετήσια σύγκριση) (σχετικοί Πίνακες 1-8)*

* Γενικά: Μείωση του αριθμού των εγγεγραμμένων ανέργων σε 44,925 από 46,863 άτομα τον αντίστοιχο μήνα του 2013 (μείωση κατά 4,1% ή 1,938 άτομα). Επισημαίνεται ότι από το 2008 είναι η δεύτερη φορά που παρατηρείται μείωση της μηνιαίας εγγεγραμμένης ανεργίας, το ίδιο είχε συμβεί και τον προηγούμενο μήνα, σε σχέση με τον αντίστοιχο μήνα του προηγούμενου έτους. [βλέπε πίνακα 1].
* Φύλο: Ο αριθμός των άνεργων αντρών είναι 22,183 άτομα και αντιπροσωπεύει το 50,7% των εγγεγραμμένων ανέργων, ενώ ο αριθμός των ανέργων γυναικών είναι 22,742 άτομα. Σε σχέση με τον ίδιο μήνα πέρσι, ο αριθμός των ανέργων αντρών μειώθηκε κατά 6% ή 1,541 άτομα και των γυναικών μειώθηκε κατά 2% ή 397 άτομα. [βλέπε πίνακα 2].

Στο διάγραμμα που ακολουθεί παρουσιάζεται η διακύμανση του αριθμού των ανέργων (σύνολο και κατά φύλο) τους τελευταίους 12 μήνες.

* Η μεγαλύτερη αριθμητική *μείωση* παρου­σιάστηκε στην επαρχία Λευκωσίας (κατά 518 άτομα), Λάρνακας (κατά 445 άτομα) και Λεμεσού (κατά 389 άτομα), ακολουθούμενες από τις επαρχίες Αμμοχώστου (κατά 298 άτομα) και Πάφου (κατά 288 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες [βλέπε πίνακα 3].
* Οι μεγαλύτερες αριθμητικές μειώσεις κατά τομέα οικονομικής δραστηριό­τητας σε σύγκριση με τον ίδιο μήνα του 2013 παρουσιάστηκαν στον τομέα της εκπαίδευσης (κατά 2,679 άτομα), στον τομέα του εμπορίου (κατά 1,667 άτομα), στον τομέα των κατασκευών (κατά 1,150 άτομα) και στον τομέα της μεταποίησης (κατά 749 άτομα). Οι μεγαλύτερες αυξήσεις παρουσιάστηκαν στον τομέα των άλλων υπηρεσιών (κατά 1,484 άτομα), των νεοεισερχομένων (κατά 1,266 άτομα), των τραπεζών (κατά 1,132 άτομα) και της δημόσιας διοίκησης (κατά 459 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες [βλέπε πίνακα 4].
* Διάρκεια εγγραφής: Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες έφτασε τα 21,090 άτομα (αύξηση κατά 4,883 άτομα ή 30,3% σε σχέση με τον ίδιο μήνα πέρσι) και αντιπροσωπεύει το 47% του συνόλου των εγγεγραμμένων ανέργων. Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες έφτασε τα 11,426 άτομα (αύξηση κατά 4,652 άτομα ή 69%) και αντιπροσωπεύει το 25% του συνόλου των εγγεγραμμένων ανέργων. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες [βλέπε πίνακα 6].
* Αυξήσεις της ανεργίας παρουσιάστηκαν στις ηλικιακές ομάδες 50-59 ετών (κατά 966 άτομα) και άνω των 60 ετών (κατά 447 άτομα), ενώ οι υπόλοιπες ηλικιακές ομάδες παρουσίασαν μείωση, ήτοι στην ηλικιακή ομάδα από 25-29 ετών (κατά 1,238 άτομα), από 15-24 ετών (κατά 489 άτομα), από 30-39 ετών (κατά 999 άτομα) και από 40-49 ετών (κατά 625 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένες ηλικιακές ομάδες τους τελευταίους 12 μήνες [βλέπε πίνακες 7,8].
* Μόρφωση: Οι μισοί από τους εγγεγραμμένους άνεργους είναι απόφοιτοι δευτεροβάθμιας γενικής ή τεχνικής εκπαίδευσης με ποσοστό 48% ή 21,594 άτομα, ακολουθούν οι απόφοιτοι τριτοβάθμιας εκπαίδευσης με 32% ή 14,416 άτομα και οι απόφοιτοι πρωτοβάθμιας εκπαίδευσης με 20% ή 8,766 άτομα [βλέπε πίνακα 8].

Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.

* Εθνοτική καταγωγή: Από το σύνολο των ανέργων οι 6,128 (16%) ήταν Ευρωπαίοι πολίτες οι οποίοι έχουν μειωθεί κατά 1,935 άτομα ή 24% σε σύγκριση με τον ίδιο μήνα πέρσι. Οι Ελληνοκύπριοι αποτελούν την πλειοψηφία του συνόλου των ανέργων (80% ή 36,860 άτομα) όπως και πέρσι (73% ή 36,624 άτομα). Μείωση παρατηρήθηκε και στους Τουρκοκύπριους (κατά 223 άτομα). [βλέπε πίνακα 9].

Στο διάγραμμα που ακολουθεί παρουσιάζεται η διακύμανση του αριθμού των Ελληνοκυπρίων, των Ευρωπαίων ανέργων, των Ποντίων ανέργων και των ανέργων με καθεστώς συμπληρωματικής προστασίας δεύτερου χρόνου τους τελευταίους 12 μήνες.

1. *Μηνιαία σύγκριση μεταξύ Μαΐου και Ιουνίου 2014:*

* Κατά τον μήνα Ιούνιο 2014 ο αριθμός των εγγεγραμμένων ανέργων παρουσίασε αύξηση κατά 1,157 άτομα ή 2,6%, σε σύγκριση με τον προηγού­μενο μήνα.
* Κατά τομέα οικονομικής δραστηριότητας παρατηρήθηκαν αυξήσεις στους τομείς των υπηρεσιών (κατά 1,077 άτομα) και στους νεοεισερχομένους (κατά 1,045 άτομα), ενώ οι μεγαλύτερες μειώσεις παρατηρήθηκαν στον τομέα των ξενοδοχείων (κατά 382 άτομα), της μεταποίησης (κατά 186 άτομα), στον τομέα του εμπορίου (κατά 106 άτομα) και στον τομέα των τραπεζών (κατά 99 άτομα).
* Αύξηση της ανεργίας παρουσιάστηκε στις επαρχίες Λευκωσίας (κατά 832 άτομα), Λεμεσού (κατά 561 άτομα) και Λάρνακας (κατά 86 άτομα), ενώ μείωση παρουσιάστηκε στις επαρχίες Πάφου (κατά 184 άτομα) και Αμμοχώστου (κατά 138 άτομα).

ΑΝΑΛΥΣΗ ΣΤΟΙΧΕΙΩΝ ΑΠΟ ΑΛΛΕΣ ΠΗΓΕΣ

1. Μηνιαία Ανεργία Προσαρμοσμένη στις Εποχικές Διακυμάνσεις– Μάιος 2014[[2]](#footnote-3) - EUROSTAT (βλέπε πίνακα 10)

Με βάση τα μηνιαία στοιχεία τα οποία είναι προσαρμοσμένα σε εποχικές διακυμάνσεις και υπολογίζονται από την Ευρωπαϊκή Στατιστική Υπηρεσία (EUROSTAT), η οποία λαμβάνει επίσης υπόψη τα στοιχεία της ΔΥΑ για την εγγεγραμμένη ανεργία και τα αποτελέσματα της Έρευνας Εργατικού Δυναμικού (ΕΕΔ) της Στατιστικής Υπηρεσίας Κύπρου, εξάγονται τα ακόλουθα:

* Με βάση τα στοιχεία της Ευρωπαϊκής Στατιστικής Υπηρεσίας, Eurostat, τα οποία είναι προκαταρκτικά και αποτελούν πρόβλεψη, κατά το μήνα Μάιο 2014 η ανεργία ανήλθε στο 15,3%. Σε σχέση με τον ίδιο μήνα πέρσι παρουσιάστηκε μείωση κατά 0,6 ποσοστιαίες μονάδες (από 15,9% σε 15,3%). Σε σχέση με τον προηγούμενο μήνα, Απρίλιο 2014, παρουσιάστηκε μείωση 0.2 ποσοστιαίες μονάδες από 15,5% σε 15,3%. Ο μέσος όρος ανεργίας στην Ευρώπη των 28 κατά τον ίδιο μήνα ανήλθε στο 10,3%, ενώ στην Ευρωζώνη στο 11,6%.
* Το ποσοστό *ανεργίας των ανδρών* κατά το μήνα Μάιο 2014 υπολογίζεται στο 15,5% παρουσιάζοντας μείωση κατά 0,3 ποσοστιαίες μονάδες σε σύγκριση με τον προηγούμενο μήνα, ενώ σε σχέση με τον ίδιο μήνα του προηγούμενου έτους παρουσίασε μείωση κατά 1,1 ποσοστιαίες μονάδες.
* Το ποσοστό ανεργίας των *γυναικών* κατά το μήνα Μάιο 2014 υπολογίζεται σε 15,1%, σημειώνοντας οριακή μείωση 0,1 ποσοστιαίων μονάδων σε σχέση τόσο με τον προηγούμενο μήνα όσο και με τον ίδιο μήνα του προηγούμενου χρόνου.
* Η ανεργία των νέων κάτω των 25 ετών προβλέπεται ότι τον Μάρτη 2014 ήταν 37,3%, ενώ σε σχέση με τον Μάιο πέρσι παρουσίασε μείωση (2,8 ποσοστιαίες μονάδες) (από 40,1% σε 37,3%).

1. Απασχόληση και Ανεργία με βάση την Έρευνα Εργατικού Δυναμικού –Πρώτο τρίμηνο του 2014 (βλέπε πίνακα 11)

Με βάση τα αποτελέσματα της Έρευνας Εργατικού Δυναμικού, που διενεργείται από τη Στατιστική Υπηρεσία σύμφωνα με Ευρωπαϊκό Κανονισμό, το ποσοστό απασχόλησης (20-64 ετών) κατά το 1ο τρίμηνο του 2014 ήταν 66,2% μειωμένο κατά 0,8 ποσοστιαίες μονάδες από το προηγούμενο τρίμηνο, και μειωμένο κατά 1,2 ποσοστιαίες μονάδες σε σύγκριση με το αντίστοιχο τρίμηνο του προηγούμενου έτους. Σε σχέση με τον μέσο όρο του 2013 (67,2%), το ποσοστό απασχόλησης είναι μειωμένο κατά 1,0 ποσοστιαία μονάδα το πρώτο τρίμηνο του 2014.

Το ποσοστό ανεργίας στις ηλικίες 15+ κατά το 1ο τρίμηνο του 2014 ανήλθε στο 16,9%, παρουσιάζοντας αύξηση κατά 0,9 ποσoστιαίες μονάδες από το προηγούμενο τρίμηνο, και αύξηση κατά 1,1 ποσoστιαίες μονάδες από το αντίστοιχο τρίμηνο του προηγούμενου έτους. Σε σχέση με τον μέσο όρο του 2013 (15,9%), το ποσοστό ανεργίας αυξήθηκε κατά 1,0 ποσοστιαία μονάδα το πρώτο τρίμηνο του 2014.

Το ποσοστό ανεργίας των νέων 15-24 ετών ήταν το 1οτρίμηνο του 2014, 39,6%, σημειώνοντας μικρή αύξηση κατά 0,2 ποσοστιαίες μονάδες σε σύγκριση με το προηγούμενο τρίμηνο και αύξηση 2,1 ποσοστιαίες μονάδες σε σύγκριση με το αντίστοιχο τρίμηνο του προηγούμενου έτους. Σε σχέση με τον μέσο όρο του 2013 (38,9%), το ποσοστό ανεργίας των νέων αυξήθηκε κατά 0,7 ποσοστιαίες μονάδες το πρώτο τρίμηνο του 2014. Σημειώνεται ότι η ανεργία μεταξύ των νέων 15-24, ως ποσοστό κατά αναλογία του πληθυσμού της ίδιας ηλικιακής ομάδας ήταν 15,9% το 1ο τρίμηνο του 2014, παρουσιάζοντας αύξηση 1% ποσοστιαία μονάδα σε σύγκριση με τον μέσο του 2013.

Το μερίδιο των ατόμων με διάρκεια ανεργίας πάνω από 6 μήνες στο σύνολο των ανέργων ανερχόταν κατά το 1ο τρίμηνο του 2014 στο 65,5%, αυξημένο κατά 1,8 ποσοστιαίες μονάδες σε σύγκριση με το προηγούμενο τρίμηνο και αυξημένο κατά 9,9 ποσοστιαίες μονάδες σε σύγκριση με το αντίστοιχο τρίμηνο του προηγούμενου έτους. Συγκρινόμενο με τον μέσο όρο του 2013 (60%), το ποσοστό ανεργίας των ατόμων με διάρκεια ανεργίας πάνω των 6 μηνών αυξήθηκε κατά 5,5 ποσοστιαίες μονάδες το πρώτο τρίμηνο του 2014.

11 Ιουλίου 2014 Παρατηρητήριο Αγοράς Εργασίας

Τμήμα Εργασίας

ΜΡη,

1. Η εγγεγραμμένη ανεργία αφορά μόνο τους ανέργους που εγγράφονται στα κατά τόπους Γραφεία Εργασίας και ως εκ τούτου δεν είναι αντιπροσωπευτική της συνολικής ανεργίας. [↑](#footnote-ref-2)
2. Τα στοιχεία της EUROSTAT είναι διαθέσιμα με ένα μήνα καθυστέρηση. [↑](#footnote-ref-3)